**Journey into Space** on BBC:n tuottama ja Charles Chiltonin kirjoittama science fiction -kuunnelmasarja, jota esitettiin alun perin 1953–1958. Sarja oli viimeinen radion iltaohjelma, joka sai Britanniassa suuremman kuuntelijaosuuden kuin samaan aikaan lähetettävät televisio-ohjelmat. Sarja on käännetty 17 kielelle.

Päähenkilöt
-----------

Neljä henkilöistä on esiintynyt sekä alkuperäisissä sarjoissa että myöhemmin tehdyissä erikoisjaksoissa.

|  | Kapteeni Andrew"Jet" Morgan | Doc Matthews | Stephen "Mitch" Mitchell | Lemuel"Lemmy" Barnet |
| --- | --- | --- | --- | --- |
| *Journey to the Moon* | Andrew Faulds | Guy Kingsley Poynter | Bruce Beeby (jaksot 2–6) | David Kossoff |
| Don Sharp (jaksot 7–18) |
| *The Red Planet* | Bruce Beeby |
| *The World in Peril* | Don Sharp | Alfie Bass |
| *Operation Luna* | David Williams |
| *The Return from Mars* | John Pullen | Ed Bishop | Nigel Graham | Anthony Hall |
| *Frozen in Time* | David Jacobs | Alan Marriott | Michael Beckley | Chris Moran |
| *The Host* | Toby Stephens | Alan Marriott | Jot Davies | Chris Pavlo |

Alkuperäiset sarjat
-------------------

### Journey to the Moon / Operation Luna

Ensimmäisen sarjan tapahtumat sijoittuvat vuoteen 1965, ja siinä kerrotaan miehistön matkasta Kuuhun avaruusalus Lunalla. Sarjalla ei ollut virallista nimeä. Radio Times antoi sille alaotsikoksi *A Tale of the Future* ja BBC kutsui sitä tammikuusta 1955 alkaen sisäisesti nimellä *Journey to the Moon*. Sarjassa oli tarkoitus olla 12 jaksoa, mutta lopulta niitä tehtiin 18. Ensimmäisen jakson BBC Light Programme esitti 21. syyskuuta 1953. Se sai 5,1 miljoonaa kuulijaa, josta kuulijamäärä putosi neljään miljoonaan seuraavien jaksojen aikana. Kuulijaluvut kuitenkin nousivat sarjan loppua kohden, ja viimeisellä jaksolla oli 8 miljoonaa kuulijaa.

Koska alkuperäiset nauhat oli ehditty pyyhkiä yli, BBC Transcription Service teki sarjasta uuden version ensisijaisesti ulkomaanmyyntiä varten. Tällöin huonot kuulijaluvut saaneet ensimmäiset neljä jaksoa jätettiin pois, ja jaksot 12 ja 13 yhdistettiin. Uusi 13-osainen sarja sai nimekseen *Operation Luna*, ja BBC Light Programme esitti jaksot 26 maaliskuuta 1958 alkaen. Näidenkin tallenteiden uskottiin myöhemmin kadonneen, kunnes ne löytyivät uudelleen 1986. BBC Radio 2 esitti sarjan uudelleen 1989, ja samaan aikaan julkaistiin myös 12-osaiseksi muokattu versio C-kasetilla. Myöhemmin on julkaistu myös lyhentämätön CD-versio.

*Journey into Moonissa* näyttelivät päähenkilöiden lisäksi muun muassa:

|  |  |  |
| --- | --- | --- |
|  Wilfred Walter  | … |  Sir William Morgan
  |
|  Robert Perceval  | … |  Mackenzie
  |
|  Deryck Guyler  | … |  aikamatkustaja
  |
|  Mark Baker  | … |  
  |
|  Errol McKinnon  | … |  
  |
|  Jessica Dunning  | … |  
  |
|  David Jacobs  | … |  
  |
|  Duncan McIntyre  | … |  
  |
|  Wyndham Milligan  | … |  
  |

*Operation Lunassa* esiintyivät:

|  |  |  |
| --- | --- | --- |
|  John Cazabon  | … |  Maan valvonta-aseman ääni
  |
|  Alan Keith  | … |  Lontoon kirjeenvaihtaja
  |
|  Duncan McIntyre  | … |  Jetin isosetä, Hector
  |
|  Deryck Guyler  | … |  aikamatkustaja
  |
|  David Jacobs  | … |  useita hahmoja
  |

### The Red Planet

Sarjan toisessa osassa miehistö suorittaa tutkimusretken Mars-planeetalle vuonna 1971. Ensimmäinen *The Red Planetin* 20 jaksosta esitettiin 6. syyskuuta 1954. *The Red Planetista* on julkaistu sekä lyhennetty c-kasettiversio että editoimaton cd-versio.

Päähenkilöiden lisäksi sarjassa esiintyivät:

|  |  |  |
| --- | --- | --- |
|  David Jacobs  | … |  Frank Roberts ja muita hahmoja
  |
|  Anthony Marriott  | … |  James Edward Whitaker
  |
|  Miriam Karlin  | … |  Lemmyn äiti rouva Barnet
  |
|  John Cazabon  | … |  Australian komentokeskuksen ääni ja muita hahmoja
  |
|  Madi Hedd  | … |  Martha Bodie
  |
|  Don Sharp  | … |  Sam
  |

### The World in Peril

*The World in Peril* on suoraa jatkoa *The Red Planetille*. Tapahtumat sijoittuvat vuoteen 1972, ja tarinassa Jet Morgan miehistöineen pyrkii estämään marsilaisten hyökkäyksen maapallolle. Sen ensimmäinen jakso lähetettiin 26. syyskuuta 1955, ja kaikkiaan jaksoja oli 20. Myös *World in Peril* on julkaistu lyhennettynä c-kaseteilla ja editoimattomana CD-levyversiona.

Sarjassa esiintyi päähenkilöiden ohella:

|  |  |  |
| --- | --- | --- |
|  David Jacobs  | … |  Frank Roberts ja muita hahmoja
  |
|  Alan Tilvern  | … |  Jack Evans
  |
|  John Cazabon  | … |  Jenkins
  |
|  Fred Yule  | … |  Moore
  |
|  Pat Campbell  | … |  Paddy Flynn
  |

Erikoisjaksot
-------------

### The Return from Mars

*The Return from Mars* esitettiin 26. syyskuuta 1981 Saturday Night Theaterin ohjelmapaikalla. Kestoltaan 90-minuuttinen kuunnelma on jatkoa *The World in Perilille*. Kuunnelman saama yleisöpalaute oli ristiriitainen, mutta se rohkaisi BBC:tä tilaamaan Chiltonilta käsikirjoituksen uuteen tieteissarjaan nimeltään *Space Force*. Vaikka *Space Force* oli oma itsenäinen sarjansa, se sai vaikutteita *Journey into Spacesta*.

Päähenkilöiden lisäksi esiintyivät:

|  |  |  |
| --- | --- | --- |
|  Elizabeth Proud  | … |  Cassia
  |
|  Patrick Barr  | … |  Nichols
  |
|  David Bradshawe  | … |  radio ja lähtölaskennan ääni
  |
|  Graham Faulkner  | … |  Pilotti ja Talian
  |
|  Stephen Garlick  | … |  valvoja / ääni radiossa
  |
|  John McAndrew  | … |  videopuhelin / nuorempi upseeri
  |
|  Sion Probert  | … |  valvoja
  |
|  Christopher Scott  | … |  Harry
  |
|  John Webb  | … |  Valvoja ja radio
  |

### Frozen in Time

*Frozen in Time* esitettiin 12. huhtikuuta 2008. Tarina sijoittuu Marsiin vuonna 2013, jossa suurin osa miehistöstä on ollut 36 vuotta elintoiminnot hidastettuina vanhenemisen estämiseksi. Jet Morganin roolin esitti ainoana alkuperäisestä näyttelijäkaartista jäljellä ollut David Jacobs.

Kuunnelmassa esiintyivät päähahmojen ohessa:

|  |  |  |
| --- | --- | --- |
|  Emma Fielding  | … |  Astrid
  |
|  Stephen Hogan  | … |  Jensen
  |
|  Kate Harbour  | … |  Radio-operaattori ja filmiääni
  |

### The Host

Viimeisimmän *Journey into Space* -kuunnelman on aikaisemmista poiketen kirjoittanut Julian Simpson. *The Host* esitettiin BBC Radio 4:llä 27. kesäkuuta 2009. Chilton, joka kuunnelman esityshetkellä oli täyttänyt 92 vuotta, lukee esityksen lopputekstin. Kuunnelman tuotti BBC:lle Goldhawk Essential.

Pääroolien ohella kuunnelmassa esiintyivät:

|  |  |  |
| --- | --- | --- |
|  David Jacobs  | … |  The Host
  |
|  Jana Carpenter  | … |  Edie
  |
|  Basher Savage  | … |  JJ Andreev
  |

Kirjat
------

Chilton kirjoitti romaanin jokaisesta alkuperäisestä kolmesta kuunnelmasarjasta. Näistä ensimmäinen, *Journey into Space*, ilmestyi 1954, ja se oli samalla Chiltonin esikoisromaani. *The Red Planet* ilmestyi 1956 ja viimeinen, *The World in Peril*, vuonna 1960.

BBC Audiobooks julkaisi kirjoista ensimmäisen William Hopen lukemana äänikirjana 2008.

Sarjakuvat
----------

*Journey into Space* -sarjakuva ilmestyi ensimmäisen kerran Express Weekly -lehdessä 28. huhtikuuta 1956. Sitä julkaistiin viikoittain, ja ensimmäinen julkaistu tarina oli nimeltään *Jet Morgan in Planet of Fear*. Charles Chilton teki tarinan käsikirjoituksen, ja sen piirsi italialainen Ferdinando Tacconi. Tämän jälkeen julkaistiin tarina nimeltään *Shadow over Britain*, jota seurasi Terence Patrickin piirtämä *The World Next Door*, jonka viimeinen jakso julkaistiin 5. lokakuuta 1957. Lisäksi Express Weeklyn vuosittaisessa erikoisnumerossa julkaistiin vuonna 1956 Tacconin piirtämä kahdeksansivuinen tarina *Jet Morgan and the Space Pirates*, ja seuraavana vuonna *Space Castaways*, jonka puolestaan piirsi Bruce Cornwall.

Lähteet
-------

1. 1 2  Journey into Space otrcat.com. Viitattu 8.7.2009. (englanniksi)
2. 1 2 3 4  Paul Donovan: Charles Chilton: honour 'first man of space'  21.9.2009. Times Online. Viitattu 7.7.2009. (englanniksi)
3. 1 2  Paul Donovan: Journey into Space - Frozen in Time  6.4.2008. Times Online. Viitattu 8.7.2009. (englanniksi)
4. 1 2 3 4 5 6  Operation Lunan CD-julkaisun mukana seuraava lehtinen (PDF)  2004. BBC Audiobooks.  Arkistoitu 25.3.2009. Viitattu 7.7.2009. (englanniksi)
5. 1 2 3 4  The Red Planetin CD-julkaisun mukana seuraava lehtinen (PDF)  2005. BBC Audiobooks.  Arkistoitu 25.3.2009. Viitattu 7.7.2009. (englanniksi)
6. 1 2 3 4 5 6 7  The World in Perilin CD-julkaisun mukana seuraava lehtinen (PDF)  2006. BBC Audiobooks.  Arkistoitu 25.3.2009. Viitattu 7.7.2009. (englanniksi)
7. 1 2  Nigel Deacon: Charles Chilton Radio Plays Diversity Website. Viitattu 8.7.2009. (englanniksi)
8. ↑  Frozen In Time radiolistings.co.uk. Viitattu 13.7.2009. (englanniksi)[vanhentunut linkki]
9. 1 2 3  Journey into Space - The Host BBC Radio 4. Viitattu 8.7.2009. (englanniksi)
10. ↑  BBC Worldwide Press Releases: Journey into Space  17.4.2008. BBC. Viitattu 11.7.2009. (englanniksi)

Aiheesta muualla
----------------

* CFR Old Time Radio Presents Journey into Space - Red Planet Ep 3 & 4 Internet Archivessa (äänitiedosto, 60 min)